**Molėtų rajono savivaldybės taryba**

**SPRENDIMAS**

**Dėl MOLĖTŲ RAJONO SAVIVALDYBĖS TARYBOS NUOLATINĖS BALSŲ SKAIČIAVIMO KOMISIJOS SUDARYMO, JOS VEIKLOS NUOSTATŲ IR MOLĖTŲ RAJONO SAVIVALDYBĖS TARYBOS SLAPTO BALSAVIMO BIULETENIO PAVYZDŽIO PATVIRTINIMO**

2019 m. gegužės    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 15 straipsnio 5, 7 dalimis, 16 straipsnio 2 dalies 6 punktu, Molėtų rajono savivaldybės tarybos reglamento, patvirtinto Molėtų rajono savivaldybės tarybos 2015 m. rugsėjo 24 d. sprendimu Nr. B1-215 „Dėl Molėtų rajono savivaldybės tarybos veiklos reglamento patvirtinimo“ (Molėtų rajono savivaldybės tarybos 2015 m. gruodžio 17 d. sprendimo Nr. B1-256 redakcija) 26, 47 punktais, atsižvelgdama į Molėtų rajono savivaldybės mero 2019 m. gegužės 7 d. potvarkį Nr. B3- 9 „Dėl Molėtų rajono savivaldybės tarybos nuolatinės balsų skaičiavimo komisijos pirmininko kandidatūros teikimo“,

Molėtų   rajono savivaldybės taryba n u s p r e n d ž i a:

1. Sudaryti tokios sudėties Molėtų rajono savivaldybės tarybos nuolatinę balsų skaičiavimo komisiją:

|  |  |  |
| --- | --- | --- |
| Eil. Nr. | Tarybos nario vardas, pavardė | Atstovaujama partija |
| 1. | Saulius Dirma | Tėvynės sąjunga - Lietuvos krikščionys demokratai |
| 2. | Virginija Bareikienė | Visuomeninis rinkimų komitetas „Molėtai kartu“ |
| 3. | Eugenijus Rinkevičius | Lietuvos socialdemokratų darbo partija |
| 4. | Steponas Šanteriovas | Lietuvos socialdemokratų partija |
| 5. | Audrius Ilgevičius | Lietuvos laisvės sąjunga (liberalai) |
| 6. | Juozas Kerpė | [Lietuvos valstiečių ir žaliųjų sąjunga](http://www.2013.vrk.lt/2015_savivaldybiu_tarybu_rinkimai/output_lt/rezultatai_daugiamand_apygardose/partijos5885_gauti_balsai_apygardoje7814.html) |

2. Paskirti:

2.1. Molėtų  rajono savivaldybės tarybos nuolatinės balsų skaičiavimo komisijospirmininku .. Saulių Dirmą .

2.2. Molėtų rajono savivaldybės tarybos nuolatinės balsų skaičiavimo komisijos pirmininko pavaduotoju ........................................... .

3. Patvirtinti Molėtų rajono savivaldybės tarybos nuolatinės balsų skaičiavimo komisijos veiklos nuostatus (pridedama).

4. Patvirtinti Molėtų rajono savivaldybės tarybos slapto balsavimo biuletenio pavyzdį (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

PATVIRTINTA

Molėtų rajono savivaldybės tarybos

2019 m. gegužės 16 d. sprendimu Nr.

**MOLĖTŲ RAJONO SAVIVALDYBĖS TARYBOS NUOLATINĖS**

**BALSŲ SKAIČIAVIMO KOMISIJOS VEIKLOS NUOSTATAI**

**I SKYRIUS**

**BENDROSIOS NUOSTATOS**

1. Molėtų rajono savivaldybės tarybos nuolatinės balsų skaičiavimo komisijos veiklos nuostatai (toliau – Nuostatai) reglamentuoja Molėtų rajono savivaldybės tarybos nuolatinės balsų skaičiavimo komisijos (toliau – Komisija) uždavinius, darbo tvarką ir kitus su Komisijos veikla susijusius klausimus.

2. Komisijos veiklos nuostatai parengti vadovaujantis Lietuvos Respublikos vietos savivaldos įstatymu, Molėtų rajono savivaldybės tarybos veiklos reglamentu, patvirtintu Molėtų rajono savivaldybės tarybos 2015 m. rugsėjo 24 d. sprendimu Nr. B1-215 „Dėl Molėtų rajono savivaldybės tarybos veiklos reglamento patvirtinimo“ (Molėtų rajono savivaldybės tarybos 2015 m. gruodžio 17 d. sprendimo Nr. B1-256 redakcija) su vėlesniais papildymais ir pakeitimais.

3. Komisija savo veikloje vadovaujasi Lietuvos Respublikos vietos savivaldos įstatymu, Molėtų rajono savivaldybės tarybos veiklos reglamentu, kitais teisės aktais ir šiais Nuostatais.

4. Pagrindiniai komisijos veiklos principai: teisingumas, nešališkumas, skaidrumas, atsakomybė.

5. Komisija sudaroma 2019-2023 metų Molėtų rajono savivaldybės tarybos kadencijos laikui.

6. Komisija sudaroma iš tarybos narių Molėtų rajono savivaldybės tarybos (toliau – Tarybos) sprendimu kiekvienai mandatus gavusiai partijai ir visuomeniniam rinkimų komitetui delegavus po vieną savo atstovą. Partija, visuomeninis rinkimų komitetas turi teisę atsisakyti deleguoti atstovą į Komisiją. Taryba Komisijos pirmininką skiria Molėtų rajono savivaldybės mero teikimu.

7. Komisijos posėdžiuose sekretoriauja Molėtų rajono savivaldybės administracijos Bendrojo skyriaus vedėjas.

8. Komisijos posėdžiai yra teisėti, jeigu posėdyje dalyvauja ne mažiau kaip 3 Komisijos nariai. Komisijos sprendimai priimami Komisijos posėdžiuose atviru balsavimu posėdyje dalyvaujančių Komisijos narių balsų dauguma. Jei balsai pasiskirsto po lygiai, lemia Komisijos pirmininko balsas.

**II SKYRIUS**

**KOMISIJOS UŽDAVINIAI IR FUNKCIJOS**

9. Komisijos uždavinys –užtikrinti teisėtą slaptų balsavimo procedūrų atlikimą, taip pat užtikrinti balsų skaičiavimą ir rezultatų paskelbimą tarybos posėdžiuose, kai balsuojama rankos pakėlimu.

10. Komisija, užtikrindama slapto balsavimo procedūras:

10.1. įvertina Savivaldybės administracijos slaptam balsavimui skirtas patalpas, balsadėžę, balsavimo kabiną. Jei skirtos patalpos ar priemonės nėra saugios ir slaptam balsavimui netinka, turi teisę atsisakyti vykdyti slapto balsavimo procedūrą ir prašyti jas pakeisti.

10.2. pasirašytinai išduoda Tarybos nariams Tarybos antspaudu antspauduotus balsavimo biuletenius. Balsavimo biuletenio pavyzdį tvirtina Taryba.

10.3. prižiūri, kad į balsavimo patalpą neužeitų pašaliniai asmenys;

10.4. stebi, kad į balsavimo kabiną užeitų tik po vieną Tarybos narį;

10.5. suskaičiuoja balsus, sprendimą dėl biuletenių pripažinimo negaliojančiais priima balsuodama.

10.6. surašo slapto balsavimo protokolą, kurį pasirašo visi balsų skaičiavime dalyvaujantys Komisijos nariai;

10.7. balsadėžėje rastus ir suskaičiuotus biuletenius sudeda į voką, voką užklijuoja, antspauduoja ir perduoda Tarybos posėdžio pirmininkui;

10.8. pasibaigus slaptam balsavimui, Komisijos pirmininkas (jam nesant – pavaduotojas) paskelbia slapto balsavimo rezultatus ir slapto balsavimo protokolą perduoda Tarybos posėdžio pirmininkui.

11. Komisija, užtikrindama atviro balsavimo procedūras:

11.1. komisijos pirmininkas (jam nesant – pavaduotojas) žodžiu paskiria du komisijos narius skaičiuoti atviro balsavimo rezultatus;

11.2 komisijos pirmininkas (jam nesant – pavaduotojas) paskelbia balsavimo rezultatus Tarybos posėdžio pirmininkui.

**III SKYRIUS**

**BAIGIAMOSIOS NUOSTATOS**

11. Nuostatus tvirtina ir keičia Taryba.

12. Komisija yra pavaldi Tarybai.

\_\_\_\_\_\_\_\_\_\_\_\_\_\_\_\_\_

PATVIRTINTA

Molėtų rajono savivaldybės tarybos

2019 m. gegužės 16 d. sprendimu Nr.

**Molėtų rajono savivaldybės taryba**

**SLAPTO BALSAVIMO BIULETENIS**

**DĖL ........................................................................................**

**Žymėjimo pavyzdys: X**

|  |  |  |  |
| --- | --- | --- | --- |
| **Vardas , pavardė** | **už** | **prieš** | **Susilaikau** |
|  |  |  |  |